ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *11/11/2022***

**Η ΔΕΗ, όπως οφείλει, αποκαθιστά τον ηλεκτροφωτισμό**

Δημοσίευμα της εφημερίδας «Προοδευτική» κάνει λόγο για «βαθειά σκοτάδια στην πόλη την ώρα που η εγκληματικότητα καλπάζει» επικρίνοντας την διοίκηση του Δήμου Αγίας Βαρβάρας πως δεν μερίμνησε για το ζήτημα.

Αρχικά θα πρέπει να αναφέρουμε πως το πρόβλημα ηλετροφωτισμού σε πέντε δρόμους της πόλης προκλήθηκε από κεραυνούς που έπεσαν το περασμένο Σάββατο 5 Νοεμβρίου στη διάρκεια της καταιγίδας που έπληξε και τη δική μας περιοχή.

Εξίσου σημαντικό είναι να τονίσουμε πως για την επιδιόρθωση της βλάβης υπεύθυνη δεν είναι η δημοτική αρχή αλλά η ΔΕΗ η οποία ανταποκρίθηκε στις επίμονες αιτήσεις του αντιδημάρχου κ. Ιωάννη Πουλάκη και πλέον το θέμα βαίνει προς επίλυση καθώς συνεργείο της εταιρείας ενεργεί ήδη από σήμερα το πρωί στην περιοχή.